cyanic-selkie/wikianc huggingface dataset:
Hipofise
Funksies van die hormone
Gonadotrope hormone het 'n invloed op die ovaria en die testes.
NG gemeente Benoni-Noord
Afstigtings
Vanweë die snelle uitbreiding van die nuwe gemeente is eers die nuwe gemeente Benoni-Oos afgestig en daarna Sesfontein en Fairleads.
Adrian Mutu
Adran Mutu (Roemeens: [adriˈan ˈmutu] ; gebore op 8 Januarie 1979) is 'n afgetrede Roemeense sokkerspeler. Mutu word as een van die beste spelers van alle tye gereken.
Levenshteinafstand
Dit kan as 'n veralgemening van die Hammingafstand gesien word wat vir stringe van dieselfde lengte gebruik word en wat slegs vervangingsbewerkings oorweeg. Daar is ook verdere veralgemenings van die Levenshteinafstand wat byvoorbeeld omruiling van twee karakters as 'n enkele verwerking hanteer.
Korrektheidsbewys
Die bewys slaag nie daarin om te bevestig dat die getal geplaas in  inderdaad minimaal is nie; dit is moeiliker om aan te toon, en behels 'n  argument by contradiction waarin ons aanneem dat   kleiner is as die minimum van drie, en dit dan gebruik om te wys dat een van die drie nie minimaal is nie.
Jena
Jena is 'n Duitse universiteitstad en die tweede grootste nedersetting in die deelstaat Thüringen na Erfurt. Jena is aan die Saale-rivier geleë en vorm in administratiewe opsig 'n selfregerende munisipaliteit.
Jacob Borghorst
Jacob Borghorst (ook Borchorst) was die vierde kommandeur aan die Kaap die Goeie Hoop en het Cornelis van Quaelberg opgevolg nadat dié deur die VOC uit sy pos ontslaan is.
NG gemeente Linden
Twis oor afstigting
Hierna besluit die kerkraad tydens 'n buitengewone vergadering ook ten gunste van die afstigting, maar tydens daaropvolgende wyksvergaderings was die meeste lidmate in Parkhurst en Craighall teen dié besluit gekant en daarom onttrek Johannesburg-Oos se kerkraad sy steun aan Waterval se voorstel.
Linden se eerste treë
Op 20 Mei 1937 word ds. D.F.B. de Beer as leraar in 'n groot tent bevestig. Die leraar, kerkraad en gemeente het onmiddellik aan die werk gespring en in 1938 kon die pastorie betrek word. Op 27 September 1941 is 'n begin gemaak met die bou van 'n kerk en op 6 Desember van dieselfde jaar lê ds. De Beer die hoeksteen. Groot was die belangstelling toe die kerkgebou op 3 Mei 1942 ingewy is. Dit het £7 200 gekos.
Christoph Wilhelm Alheit
Deur die verkoop van die erwe word die gemeente selfstandig en met die opbrengs kon Alheit die nodige kerk- en skoolgebou oprig. Hy slaag daarin om die vertroue van die omliggende boere te wen en met die hulp van eerw. J.M. Dönges word 'n skool vir blanke kinders opgerig.
Lood
Gebruike van lood
- skulp- en skaaldiere 0,1-10
- sagte drinkwater afkomstig van loodwaterpype 1 – 1,5
'n Volwassene se daaglikse opname van lood is ongeveer 0,3 tot 0,7 mg, waarvan 10 tot 20 % in die bloed en organe opgeneem kan word.
Verspreiding en voorbereiding
Die aardkors bevat ongeveer 15 dele lood per miljoen. Afsettings van die erts is ekonomies ontginbaar wanneer die loodgehalte van die erts meer as 3 % is en voldoende ander metale as neweprodukte gewin kan word.
Die VSA is die belangrikste verskaffer van lood en daarna volg Mexiko, Wes-Duitsland, Brasilië, Birma, lande in Noord-Afrika, Spanje en Australië. Suid-Afrika het lood begin uitvoer nadat die Swartbergmyn in Noord-Kaap in 1979 met produksie begin het. Lood word ook by Tsumeb in Namibië ontgin. Die omsetting van loodsulfiet (nadat dit ontgin is) tot loodmetaal is eenvoudig.
Loodmetaal
By die laaste 2 toepassings is die buigbaarheid van lood van die grootste belang. Omdat die metaal so sag is, kan dit ook vir ander doeleindes aangewend word. Die sagtheid het tot gevolg dat dit as 'n seel gebruik word om 'n seelafdruk op kratte mee aan te bring, en die letters vir uitkenningsdoeleindes kan met 'n tang daarop aangebring word. Suiwer lood is so sag dat 'n mens daarmee strepe op papier kan trek. Omdat lood nie sterk is nie, word dit in alledaagse gebruik stelselmatig deur ander stowwe vervang.
Loodverbindings
-Ioodchromaat (chroomgeel) PbCrO4
Dit is 'n kragtige oksideermiddel en kan dus in vuurhoutjiekoppe gebruik word. Die verbinding word egter veral gebruik in batterye, waar die positiewe plate in 'n gelaaide toestand hoofsaaklik uit PbO2 bestaan. By ontlading reageer die rooibruin PbO2 met die swaelsuur (H2SO4) van die batteryvloeistof en dit veroorsaak die wit loodsulfaat, PbSO4 wat gewoonlik sigbaar is wanneer die battery "uitgeloop" het. Die negatiewe plate van 'n battery bestaan in die gelaaide toestand ook uit lood (ot elektrochemiese elemente).
Loodjodied, PbI2, is 'n liggeel onoplosbare stof wat in 'n aantal besondere prosesse (onder meer by brons) as kleurstof gebruik kan word. Loodjodied het ook liggevoelige eienskappe wat met die van silwersoute vergelykbaar is. Hierdie liggevoelige eienskappe bring mee dat loodjodied in sekere fotografiese prosesse gebruik kan word.
47ste Oscar-toekenningsaand
Die 47ste Oscar-toekenningsaand is op 8 April 1975 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1974. Die aanbieders was Sammy Davis Jr., Bob Hope, Shirley MacLaine en Frank Sinatra.
Gladde perdvis
Voorkoms
Die vis is bruingeel van kleur terwyl die onvolwassenes ligter van kleur is en die vis word 76 cm lank. Die dorsale vin is lank, feitlik van die voorkop tot by die stertvin en het 20 - 21 stekels. Die pektorale en bekken vinne is langer as die kop. Die volwasse vis het nie skubbe nie.
Borselgras
Die borselgras (Microchloa altera (Rendle) Chiov.) is 'n grasspesie wat inheems aan Demokratiese Republiek die Kongo, Eswatini, Malawi, Suid-Afrika, Tanzanië, Zambië en Zimbabwe is. In Suid-Afrika is die spesie inheems in Gauteng, KwaZulu-Natal, Limpopo, Mpumalanga, Oos-Kaap en die Vrystaat en kom volop in die berggrasland van die Drakensberge voor. Op die SANBI-rooilys is dit as veilig gelys.
Nepalese nasionale krieketspan
In teenstelling met ander kleiner krieketlande, wie se spanne veral uit buitelanders bestaan, bevat die Nepalese nasionale span inheemse spelers wat meestal deur die geledere gekom het om seniorkrieket te speel. In onlangse jare het Nepalese krieket ’n sterk vordering gesien, veral danksy die groot invloed van die krieketnasie Indië. Nepal se nabyheid aan Indië het gehelp om die speel in Nepal te laat ontwikkel. Op 15 Maart 2018 het Nepal vir die eerste keer EDI-status ontvang, nadat hulle tydens die 2018-krieketwêreldbekerkwalifiseringstoernooi se negende plek-uitspeelwedstryd Papoea-Nieu-Guinee geklop het.
Beheerliggaam
Die Krieketvereniging van Nepal bestuur al die Nepal-verteenwoordigende nasionale spanne, insluitende mans, vroue en die jeug. Hulle is ook verantwoordelik vir die bestuur en organisasie van EDI- en T20I-reekse teen ander spanne, en die reëling van internasionale wedstryde tuis. Daarbenewens is CAN verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Nepalese span.
Beginjare (1877–1980’s)
Ná die Tweede Wêreldoorlog is in 1946 met die Krieketvereniging van Nepal die Nepalese beheerliggaam gestig. Ná die demokratisering ingevolge die 1951-rewolusie het krieket ook onder die bevolking gewildheid begin verwerf. In 1961 het die Krieketvereniging van Nepal by die Nasionale Sportraad aangesluit om krieket in die hele Nepal te bevorder. Nietemin was die nasionale wedstryde tot in die 1980’s tot Katmandoe beperk.
Eerste suksesse (2000–2008)
Nepal het tydens die AKR-trofee 2002 in Singapoer ná die Verenigde Arabiese Emirate as naaswenners geëindig en hulle het in 2003 die AKR se opkomende nasiestoernooi aangebied, waartydens hulle beide Bhoetan en die Maledive maklik verslaan het. Hul oorwinnings was so omvattend, dat hulle vir die volgende 2005-toernooi nie meer genooi is nie. Raju Khadka het tydens dié toernooi die eerste Nepalese krieketspeler geword om ’n internasionale honderdtal aan te teken, toe hy teen Bhoetan ’n onoorwonne 105 lopies van net 50 aflewerings gemoker het.
Vestiging op internasionale vlak (2008–2016)
Tydens die T20I-wêreldbekerkwalifisering 2012 het Nepal met oorwinnings teen Kenia en Papoea-Nieu-Guinee in uitspeelwedstryde sewende geëindig. Shakti Gauchan het tydens dié toernooi teen Denemarke die eerste internasionale driekuns vir Nepal behaal. In September 2012 het Nepal in die Wêreldkrieketliga se afdeling vier verskyn, waartydens beide Subash Khakurel en Anil Mandal honderdtalle aangeteken het. Subash Khakurel het 115 lopies van 142 aflewerings teen die Verenigde State en Anil Mandal 113 lopies van 134 aflewerings teen Denemarke aangeteken. In die wedstryd teen Maleisië het Shakti Gauchan in Nepal se oortuigende oorwinning ’n nuwe rekord opgestel. Die linkerhandse ortodokse draaier se 10–8–2–3 is die beste ekonomiese boulwerk nog in korter krieket. Nepal het al die ses wedstryde van dié toernooi gewen en tot Wêreldkrieketliga se afdeling drie 2013 gevorder. Nepalese spelers is in al die ses Nepalese wedstryde as onderskeidelike speler van die wedstryd aangewys en Basanta Regmi is as speler van die toernooi benoem, nadat hy gedurende dié toernooi altesaam 21 paaltjies geneem het. In Oktober 2012 het Nepal aan die AKR Elitetrofee deelgeneem en die trofee met die Verenigde Arabiese Emirate gedeel, nadat hulle op 12 Oktober 2012 in ’n naelbyter-eindstryd op die Sharjah-krieketstadion gelykop gespeel het. Die Verenigde Arabiese Emirate het ’n telling van 241 behaal, ’n teiken wat Nepal glo ná sy openingsstaander van 94 lopies kon haal. Hulle het egter agtereenvolgende paaltjies verloor en uiteindelik twaalf lopies in die laaste beurt met een oorblywende paaltjie benodig. Shakti Gauchan het Shadeep Silva se linkerhandse aflewering vir ’n ses geslaan, maar hy kon van die laaste aflewering net een lopie aanteken, waarvolgens ’n skitterende eindstryd in ’n gelykop geëindig het. Die kaptein Paras Khadka het tydens dié toernooi ’n onoorwonne 106 lopies van net 77 aflewerings teen Koeweit geslaan, sy eerste honderdtal vir Nepal.
Kleure, kenteken en bynaam
Die Nepalese nasionale krieketspan se byname is The Rhinos, Gorkhalis en The Cardiac Kids. Die Krieketvereniging van Nepal se kenteken toon derhalwe ’n renoster.
Sam Anderson
Sam Anderson (gebore 13 Mei 1945) is 'n Amerikaanse akteur. Hy is bekend vir sy rolle in die rolprente Airplane II: The Sequel (1982), Forrest Gump (1994), Water for Elephants (2011), en Ouija: Origin of Evil (2016).
Volkstaat
Afrikaneronenigheid
'n Groot gedeelte van die Afrikaners hoop egter steeds dat die Nuwe Suid-Afrika soos voorsien deur Nelson Mandela, FW de Klerk, Desmond Tutu en Beyers Naude, te voorskyn sal kom. Dit is 'n Suid-Afrika met rasseversoening en gelyke regte vir almal wat daarin woon. Die ondersteuning wat 'n volkstaat benodig kom dus steeds tekort, maar dit kan groei soos wat Afrikanervervreemding voortduur.
Suid-Afrikaanse regering
Die regering dring ook daarop aan dat hy nie die Afrikaner se taal en kultuur aanval nie, maar dat dit bloot nie meer die beskerming van die regering verkry soos wat met die vorige bedeling die geval was nie.
Moontlike sosio-ekonomiese kwessies
'n Volkstaat moet die toekomstige maatskaplike sy in berekening bring. Soos enige land ter wêreld wat Eurosentries neig, is daar enkele keuses:
Nog 'n kopseer is die bepaling van die morele waardes, etos en denkrigtings. Wie bepaal sensuur en die grense wat gestel word in die diversiteit en uiteenlopende lewensuitkyk van die Afrikaner as sodanig (staatstradisies versus subkulture; liberale intellektualiteit versus populisme, eendersdenkendheid en volkseenheid; 'n staatsbefondsde volkskerk versus ander denominasies, ateïsme en neo-heidene)? Sal iemand wat nie met 'n bepaalde ideologie of politburo saamstem nie, ontban of eenvoudig verduur word? Hoe voorkom 'n mens 'n nanny-staat oor byvoorbeeld 2 miljoen mense?
Demografie
Een oplossing kan wel wees dat 'n onafhanklike volkstaat wat werk meer immigrante van regoor die wêreld sal lok om die bevolkingsdaling te stuit, wat daarmee ook die gespekuleerde ondertrouery-probleem uitskakel.
Onwilligheid van plaaslike inwoners
Soos in die geval van Orania, waar grondeise deur die plaaslike inwoners gestel is, sal daar kapsie gemaak word as wonings en erwe teensinnig by die volkstaat ingesluit word of verskuiwings moet plaasvind. Boere kan ook weier dat hul plaasgrond vir ontwikkeling beskikbaar gestel word of om enige assosiasie met die volkstaat te hê. Gentrifikasie, gepaardgaande met stygende erfbelasting, is nie noodwendig eties nie.
Guptafamilie
Die Guptafamilie is 'n Indies-Suid-Afrikaanse sakefamilie. Die merkwaardigste lede van die familie is die broeders Ajay, Atul en Rajesh "Tony" Gupta. Die familie bly omstrede vir hul noue verhouding met die voormalige Suid-Afrikaanse president Jacob Zuma. Die bande het gelei tot wydverspreide bewerings van korrupsie, onbehoorlike invloed en staatskaping - 'n term wat gebruik word om te beweer dat die regering bedrywighede en besluite onderneem, sekere hoëvlakaanstellings bepaal, en die beheer van sommige staatsondernemings bepaal vir die Gupta-familie se direkte of indirekte voordeel, of in ooreenstemming met hierdie gesin se goedkeuring.
Die hele gesin het sedertdien uit Suid-Afrika na die Verenigde Arabiese Emirate gevlug, waar hulle uitlewering deur die Suid-Afrikaanse regering versoek is.
Wildehawergras
Die wildehawergras (Monocymbium ceresiiforme (Nees) Stapf) is 'n grasspesie wat inheems aan Suid-Afrika is en wat volop in die berggrasland van die Drakensberge en die hoëveld voorkom. Op die SANBI-rooilys is dit as veilig gelys. Dit kom ook buite Suid-Afrika voor.
Sarina Donges
Skryfwerk
Van haar kortverhale word onder andere in Tydskrif vir Letterkunde gepubliseer.
Kognaat
Vals kognate
Vals kognate is woorde wat algemeen as verwant beskou word ('n gemene oorsprong het) terwyl linguistieke ondersoek toon dat die woorde onverwant is. Dus sou mens byvoorbeeld op grond van oppervlakkige ooreenkomste kon dink dat die Latynse werkwoord habere en die Duitse haben, wat beide 'om te hê' beteken, kognate is. 'n Begrip van hoe die woorde in die twee tale ontwikkel het uit Proto-Indo-Europese (PIE) wortels toon egter dat hulle nie kognaat kan wees nie. Die Duitse haben (soos die Engelse have) kom om die waarheid te sê van PIE *kap, 'om te gryp', en die werklike kognaat daarvan in Latyn is capere, 'om te gryp, aan te gryp, vang'. Die Latyns habere kom aan die ander kant van PIE *ghabh, 'om te gee, om te ontvang', en is dus kognaat met die Engelse give en Duitse geben.
Beesmelkbos
Die beesmelkbos (Euphorbia mauritanica L.) is 'n vetplant wat inheems aan Suid-Afrika en Namibië is. Op die SANBI-rooilys word dit as veilig (LC) gelys. Dit is wydverspreid en volop.
Java (programmeertaal)
Sintaks
Die sintaks van Java word grootliks beïnvloed deur C++. Java is ontwerp as 'n objek-georiënteerde taal (maar nie as 'n suiwer objek-georiënteerde taal nie, aangesien daar ook primitiewe datatipes bestaan, soos int.)
Hjalmar Schacht
Hjalmar Horace Greeley Schacht (22 Januarie 1877 - 3 Junie 1970) was in 1918 'n Duitse ekonoom, bankier, sentrum-regse politikus en mede-stigter van die Duitse Demokratiese Party. Hy dien as die valutakommissaris en president van die Reichsbank onder die Weimar Republiek. Hy was 'n heftige kritikus van sy land se verpligte restitusie betalings na die Eerste Wêreldoorlog.
Willy Corsari
Willy Corsari (skuilnaam van Wilhelmina Angela Douwes-Schmidt) (26 Desember 1897, Sint-Pieters-Jette, Brussel – 11 Mei 1998, Amstelveen) was 'n Nederlandse skryfster van jeuglektuur, romans, speurverhale, kortverhale en toneelstukke. Sy het 'n afkeer gehad aan literêre vernuwing.
NG gemeente Wellington
Geskiedenis
Die stigting van die gemeente in 1840 as dogter van die Paarl was die vrug van 40 jaar se strewe na 'n eie gemeente in die Wagenmakersvallei, waar veral die nasate van die Hugenote op hul plase gewoon het. Vanweë die leidende en volhardende aandeel van dr. John Addey in die verwesenliking van hierdie strewe was die begeerte algemeen om die nuwe gemeente Addeysdorp te noem, maar op aanbeveling van die destydse goewerneur, sir George Thomas Napier, is die naam van die Waterloo-held, Wellington, algemeen aanvaar. Die stigtingsjaar (1840) het saamgeval met die inwyding van die kerkgebou en die bevestiging van die eerste leraar, prop. A.F. du Toit, deur die goewerneur aangestel op versoek van al die inwoners van die Wagenmakersvallei. Met die aanbou van twee vleuels in 1861, die aanbring van galerye in 1874, die bou van die toring in 1891 volgens die plan van Charles Freeman en die hoër maak van die dak in 1928 is die oorspronklike kerkgebou uitgebou tot die groot en sierlike godshuis wat vandag Kerkstraat oorheers, met sy rykdom van herinneringe aan geseënde konferensies en tye van herlewing, vroom geslagte wat met die jare daar aanbid het en Godgewyde lewens wat die Evangelie daar verkondig het.
Pascal Duquenne
Pascal Duquenne (gebore 8 Augustus 1970) is 'n Belgiese akteur.
Olimpiese Winterspele 1992
Getal medaljes
vertoon lande, wat hul eerste medalje tydens die Winterspele gewen het.]] Hier is die top 20 lande wat medaljes by die Spele verower het:
Lainie Kazan
Lainie Kazan (gebore 15 Mei 1940) is 'n Amerikaanse aktrise. Sy is bekend vir haar rolle in die rolprente My Big Fat Greek Wedding (2002), Gigli (2003), You Don't Mess with the Zohan (2008), en My Big Fat Greek Wedding 2 (2016).
Panteon in Rome
Plattegrond
Volgens die antieke Romeinse geskiedskrywer Cassius Dio was daar standbeelde van Mars en Venus, naas dié van ander godhede, asook een van Gaius Iulius Caesar wat ná sy afsterwe goddelike verering as Divus Iulius geniet het. Cassius Dio, wie se beskrywing van die Panteon uit die vroeë 3de eeu n.C. dateer, was reeds nie meer in staat om die presiese oorspronklike funksie van die heiligdom uit te lig nie. Sy kommentare dui nogtans daarop dat die tempel volgens die hellenistiese voorbeeld in noue samehang met die Juliese heerserfamilie gestaan het. So word die godhede Venus en Mars tradisioneel verbind met Julius Caesar en sy aangenome seun Gaius Octavius (deur sommige Octavianus genoem) - die latere keiser Augustus. Die benaming Panteon vir die heiligdom is moontlik hiervan afgelei, alhoewel Dio vermoed dat die koepel, wat baie op die hemel lyk, die naamgewende element was.
Omskepping tot Christelike kerk
Sedert die Middeleeue word na die Panteon ook verwys as Sancta Maria Rotunda (Italiaans: Santa Maria Rotonda) of, in die omgangstaal, as La Rotonda («die ronde gebou»). In die plaaslike dialek staan die Panteon as La Rotonna bekend. Die digter Giuseppe Gioachino Belli (1791−1863), 'n boorling van Rome, het een van sy «Romeinse sonette» aan La Rotonna gewy. Die plein buite die Panteon dra dieselfde naam - Piazza della Rotonda. Die huidige amptelike Italiaanse naam van die Panteon as Rooms-Katolieke kerkgebou is Basilica di Santa Maria ai Martiri.
Verdrag van Dover
Gevolge van die Verdrag van Dover
Op 19 Februarie 1674 trek Engeland uit die stryd terug.
FIFA Sokker-Wêreldbekertoernooi in 1982
Kwalifisering
Die gasheer Spanje en die verdedigende kampioen Argentinië het regstreeks vir die FIFA Sokker-Wêreldbekertoernooi in 1982 gekwalifiseer. Van die 22 oorblywende plekke is 13 vir nasionale sokkerspanne van UEFA (Europa) gereserveer, drie vir CONMEBOL (Suid-Amerika), twee elk vir CAF (Afrika) en CONCACAF (Karibiese gebied, Noord- en Sentraal-Amerika) asook een elk vir AFC (Asië) en OFC (Oseanië).
Tweede rondte
Die tweede rondte het uit vier groepe met drie spanne elk bestaan, waartydens elke span een wedstryd teen elk van die ander spanne gespeel het. Die boonste span in elke groep het na die halfeindrondte deurgedring.
FIFA se terugwerkende ranglys
In 1986 het FIFA ’n verslag gepubliseer waarin al die deelnemende spanne van elke Sokker-Wêreldbekertoernooi insluitende die destydse FIFA Sokker-Wêreldbekertoernooi in 1986 geranglys is volgens vordering in die toernooi, algehele resultate en kwaliteit van die meedinger. Die ranglys vir die 1982-toernooi is soos gevolg:
Meeste doele aangeteken
Meeste doele aangeteken:
Swartseevloot
Die Swartseevloot (Russies: Черноморский флот, Tsjernomorski flot) is ’n groot, strategiese afdeling van die Russiese Vloot (voorheen van die vloot van die Sowjetunie en die Russiese Keiserryk) wat sedert die laat 18de eeu in die Swart- en Middellandse See aktief is. Die vloot se basisse is verskeie hawens in die Swartsee en die See van Azof, terwyl sy infrastruktuur op verskillende plekke op die Krim en in Krasnodar-krai geleë is.
Geskiedenis
Die bemanning van die slagskip Potemkin het kort ná die vloot se nederlaag in die Russies-Japannese Oorlog in opstand gekom in wat bekend is as die Russiese Rewolusie van 1905. Hoewel die rewolusie taamlik wreed onderdruk is, het dit tog gelei tot ’n vinniger pas van hervorming in Rusland. Dit was egter nie genoeg om ’n tweede rewolusie te keer wat in 1917 ’n einde gebring het aan die Romanof-bewind nie.
Universele Verklaring van Menseregte
Die Guinness Book of Records beskryf die UVMR as die mees vertaalde dokument in die wêreld, en met ingang 2004 is dit in 321 tale en dialekte vertaal. Daar bestaan egter ander werke wat meer vertaal is, soos byvoorbeeld die Bybel, wat volgens die Guinness Book of Records in 2233 tale en dialekte vertaal is.
Jake White
Afrigterloopbaan
White het sy afrigterloopbaan begin as 'n hoërskoolrugbyafrigter vir Parktown Boys High se eerstespan (1982–85) voordat hy geskuif het na Jeppe High School for Boys (waar hy ook vroeër skoolgegaan het). Kort daarna word hy die provinsiale spanafrigter. Later word hy toe ook die afrigter vir verskeie onder-19 en onder-21 spanne voordat hy 'n hulpafrigter geword het tydens die Rugbywêreldbeker 1995 vir die Springbokspan, waar hy verantwoordelik was vir video-analise. Teen hierdie tyd was hy reeds welbekend vir sy tegniese vaardighede in rugbykringe en het hy ook sy reputasie gestand gedoen deur die onder-21 Springbokspan te lei tot 'n sege in die onder-21 Rugbwêreldbeker in 2002.
Springbokafrigter (2004–2007)
Onder White se leierskap het die Springbokke tydelik hulle aansien in wêreldrugby herwin deur hulle eerste Drienasies-trofee te wen sedert Nick Mallett en sy span dit laas in 1998 reggekry het. Hulle het die jaar 2004 afgesluit deur 69% van die wedstryde te wen. Die Springbokke het ook twee plekke opgeskuif op die Internasionale Rugbyraad se amptelike ranglys: vanaf die sesde tot die vierde plek. In Februarie 2005 het hulle verder opgeskuif na die derde plek. Nadat die Springbokke die Wallabies twee keer geklop het en die All Blacks een keer het hulle na die tweede plek opgeskuif. In 2006 het hulle egter weer teruggesak na die vierde plek nadat die All Blacks hulle geklop het.
Jacques du Toit
Jeug/Varsitybeker/Vodacombeker
Teen die einde van die 2015 Varsitybekerkompetisie het Du Toit weer vir die Shimlas gespeel en was onder meer plaasvervanger in die eindstryd wat die Shimlas met 63-33 teen die NWU Pukke gewen het vir hul eerste titel in die toernooi. Daarna het hy weer vir die Vrystaatse Vodacombekerspan gespeel.
NG gemeente Northam
Beginjare
Gelukkig is die vakature in Julie reeds deur ds. F.P. Myburgh gevul, wat weer op 23 Augustus 1947 demissie ontvang het. In Maart 1948 kom prop. J.P. Potgieter en in Mei gaan hy mev. Potgieter haal.
Dwaalboom stig af
Op hierdie tydstip hert Dwaalboom-afdeling vir hulle alleen 'n leraar begeer en stig in Oktober 1948 af as die gemeente Dwaalboom. In April 1949 vertrek ds. Potgieter na Dwaalboom en moes Rustenburg-Noord (Northam) vakant bly tot in Februarie 1950, toe prop. A.P. Burger, kleinseun van die onvergeetlike ds. A.P. Burger van Middelburg, Transvaal, bevestig is. Onder sy leiding het Northam 'n tydperk van bloei bereik. 'n Kleiner gemeente met baie korter afstande vir die leraar, maak beter bearbeiding moontlik. Ook brei Unie-Platinamyne en -Kroommyn vinnig uit. In plaas van, soos gevrees is, 'n klein hulpbehoewende gemeente met skaars 400 lidmate te word, kon die eerste finansiële jaar, danksy die ywer van die pastoriepaar, reeds met 'n batige saldo van £1 200 afsluit teenoor nie eers £500 die vorige jaar nie. Die gemeentelike bydraes, asook kollektes by openbare eredienste, het verdubbel. In 1950 het dit ewe goed gegaan. Die ledetal het toe tot byna 500 aangegroei. Ook het die sieletal van die pastorie met die koms van die leraarspaar se dogtertjie Philippa vermeerder tot drie. Met nagmaaltye was die kerksaal heeltemal te klein, met die gevolg dat teen 1952 reeds £600 vir 'n kerkboufonds ingesamel is.
Winterpaleis
Die Winterpaleis (Russies: Зимний дворец) lê in Sint Petersburg aan die Newarivier, tussen die Paleisoewer en die Paleisplein. Dit is in die 18de eeu gebou as woonplek vir die tsaars van Rusland, maar maak tans deel uit van die Hermitage, wat een van die wêreld se grootste kunsversamelings huisves.
Lys van Asiatiese atletiekrekords
Vroue (opelug)
Tabel met Asiatiese atletiekrekords vir vroue:
Zamzam-put
duimnael|Pelgrims by die Zamzam-put. duimnael|Die plek waar Zamzam-water vir mans beskikbaar is.
Geskiedenis
In die Islamitiese tradisie het Allah vir Abraham opdrag gegee om sy vrou Hagar en hul seun Ismael alleen in die woestyn te los, tussen die heuwels Safa en Marwa. Toe hul voorraad opraak, het Hagar gaan water soek. Om makliker en vinniger te loop het sy Ismael alleen agtergelaat.
Die put is verskeie kere gerestoureer – die grootste restourasie was in 1915 tydens die bewind van die Ottomaanse sultan Abdülhamid II. Ter wille van skarebeheer is die gebou om die put weg van sy oorspronklike plek geskuif, uit die pad van die tawaf, wanneer miljoene Moslems om die Kaäba loop. Die put se water word nou na die oostekant van die moskee gepomp, waar dit op aparte plekke vir mans en vroue beskikbaar is.
Lorem ipsum
Lorem ipsum verwek dikwels nuuskierigheid by lesers vanweë die ooreenkoms met klassieke Latyn, maar het in der waarheid geen betekenis nie. Waar teks in die dokument sigbaar is, is mense geneig om hul aandag op die inhoud van die teks te vestig eerder as op die oorhoofse aanbieding en daarom gebruik uitgewers lorem ipsum wanneer hulle lettertipe of ontwerpe voorstel om die aandag eerder op die aanbieding te vestig.
André Arendse
Hy staak se sokkerloopbaan in 2009 nadat hy (as 'n lid van SuperSport United) die Premier-sokkerliga wen. In Mei 2013 keer hy tot die spel terg, om Bidvest Wits met 'n noodsituasie te help. Die klub se doelwagters (Steven Hoffman, Jackson Mabokgwane, Emile Baron en Ryan Harrison) was almal beseer. Dit maak hom die oudste speler in PSL-geskiedenis, en oortref hy Bruce Grobbelaar se vorige rekord.
Koggelmandervoet
Dit is 'n  baie vertakte struikie met hangende kruidagtige stamme, wat langwerpige tot lansetvormige, vlesige blare dra met kort blaarsteeltjies. Groot getalle blommetjies met opvallende wit kelkblare verskyn op kort stingels.
Mike Starr (akteur)
Mike Starr (gebore 29 Julie 1950) is 'n Amerikaanse akteur. Hy is bekend vir sy rolle in die rolprente Uncle Buck (1989), Miller's Crossing (1990), Ed Wood (1994), en Dumb and Dumber (1994).
Amerikaanse presidentsverkiesing 2016
Die presidentsverkiesing is op dieselfde dag gehou as die parlementsverkiesing vir die Huis van Verteenwoordigers en die Senaat.
Namibwoestyn
Algemeen
Die Namib is 'n strook woestyn, tussen ongeveer 24 en 140 km breed, langs die Weskus van Namibië en 'n soortgelyke, nouer wordende strook in Angola tot ongeveer by Mossamedes. Die Oranjerivier in die suide word dikwels as die grens van die Namib beskou, maar volgens ander sienings strek dit tot by ongeveer die Olifantsriviermond in die Wes-Kaap.
NG gemeente Victoria-Wes
duimnael|regs|320px|Ds. Gerjo en mev. Helmine van der Merwe en hul kroos: (van links) Carel, Somine, Elna (agter), Carien, Gerjo Ben en Johann. Hy was leraar van Victoria-Wes van 1959 tot '61.
Parallelle teks
’n Parallelle teks is ’n teks wat langs sy vertaling of vertalings geplaas word. Parallelleteksbelyning is die identifikasie van die ooreenstemmende sinne in beide helftes van die parallelle teks. Die Loeb Classical Library en die Klei Sanskrit-Biblioteek is twee voorbeelde van tweetalige reekse van tekste. Verwysingbybels kan die oorspronklike tale en ’n vertaling bevat, of ’n hele paar vertalings self, vir gemaklike vergelyking en studie; Origen se Hexapla (Grieks vir "sesvoudig") plaas ses weergawes van die Ou Testament langs mekaar. Die bekendste voorbeeld is die Rosettasteen.
NG gemeente Victoria-Wes
Di. Jordaan, Maeder en Daneel
Ds. J.P. Jordaan van Philipstown het hom die beroep laat welgeval en is op 13 April 1878 voorgestel. Sy groot werk was om die treurige skuld van £3 500 af te werk. In sy tyd is ’n basaar gehou wat die reusebedrag van £1 750 opgelewer het. Hy is trou bygestaan deur sy swaer magistraat J.N.P. de Villiers. Ds. Jordaan was swak van gestel en sterf ná ’n vyfjarige verblyf op 3 Julie 1883 waarna hy op Victoria-Wes begrawe is.
Msinga-broodboom
Die Msinga-broodboom (Encephalartos msinganus) is 'n kritiek bedreigde spesie van die genus Encephalartos. Die boom is endemies aan KwaZulu-Natal en kom in die gebied rondom Msinga voor. Die boom verkies volson of ligte skaduwee in goedgedreineerde grond en indien dit genoeg water kry, groei dit vinnig. Die plant word tot 3 m hoog. Die boom is eenslagtig: manlike en vroulike plante is afsonderlike eksemplare.
NG gemeente Chegutu
Die NG gemeente Chegutu is 'n gemeente van die Nederduitse Gereformeerde Kerk in Zimbabwe. Dit is in 1976 afgestig as die NG gemeente Hartley, maar die naam is ná onafhanklikwording verander, soos ook die naam van die dorp Chegutu.
Zubaida Tharwat
Lewensloop
Die jong Tharwat word dikwels met Jennifer Lawrence vergelyk.
Harry Morgan
Harry Morgan (10 April 1915 – 7 Desember 2011) was 'n Amerikaanse akteur en regisseur. Hy was bekend vir sy rolle in die rolprente The Ox-Bow Incident (1943), High Noon (1952), en Dragnet (1987), en in die televisiereeks M*A*S*H (1972).
M.C. Escher
Mosaïekwerk
Escher se vroeë liefde vir Romeinse en Italiaanse landskappe en vir die natuur het aanleiding gegee tot sy belangstelling in mosaïekwerke, wat hy Reëlmatige Vlakverdeling genoem het.
Russiese Rewolusie (1905)
Agtergrond
Net 5 persent van Rusland se bevolking was van die adelstand en hulle het feitlik al die grond besit. Die boere en die klein maar groeiende nywerheidswerkersklas (proletariaat) het 84 persent van die bevolking uitgemaak. Hulle grond, werk en produkte is streng deur die aristokrasie beheer en hulle sosiaal-ekonomiese toestande was gewoonlik haglik. In die dekades voor 1905 was daar baie min ernstige onrus in die Russiese Ryk. Politieke ontevredenheid het egter opgebou sedert Aleksander II se 1861-edik wat die lyfeienes bevry het. Voorheen was die lyfeienes brandarm slawe wat op gehuurde grond gewoon en die grondeienaars met kontant en arbeid daarvoor betaal het. Nou het hulle die reg gehad om ook grond te besit, maar die bevryding is nie heeltemal deurgevoer nie en hulle het op die ou einde bitter min vryheid gehad.
Suiwer Land-Boeddhisme
Die praktyke en begrippe wat in Suiwer Land voorkom, word aangetref in die basiese Mahayana-kosmologie en is ’n belangrike deel van dié tradisie in China, Japan, Korea, Viëtnam en Tibet. Die term "Suiwer Land-Boeddhisme" kan verwys na die Suiwer Land-tradisie of Suiwer Land-leerstellings van Mahayana, sowel as die aparte Suiwer Land-sekte wat in Japan ontwikkel het. In die Japannese Boeddhisme het Suiwer Land-leringe ontwikkel in ’n onafhanklike institusionele sekte, soos gesien kan word in die Jōdo-shū- en die Jōdo Shinshū-skool.
Tige Andrews
Tige Andrews (19 Maart 1920 – 27 Januarie 2007) was 'n Amerikaanse akteur en skrywer. Hy was bekend vir sy rolle in die rolprente Mister Roberts (1955) en The Last Tycoon (1976), en in die televisiereekse The Detectives (1959) en Mod Squad (1968).
Nicoli Nattrass
Akademiese agtergrond
Nattrass het haar voorgraadse en meestersgrade aan die Universiteit Stellenbosch en Universiteit van Natal behaal, 'n meestersgraad in ontwikkelingsekonomie en 'n doktorsgraad met 'n proefskrif oor "Lone, Winste en Apartheid" aan die Universiteit van Oxford. Sy was 'n Rhodes-geleerde in 1984. Sy is sedert 1991 aan die Universiteit van Kaapstad verbonde, een van die eerste akademiese organisasies in Suid Afrika om die sosio-ekonomiese en politieke gevolge van die MIV / Vigs-epidemie te bestudeer.
Kontroversie van 2020
Nattrass het 'n tweedelige antwoord met die titel "Tumult at UCT" geskryf. Die eerste deel is ondertitel "Die uitdagings van transformasie" en gepubliseer op 9 Junie 2020. Die tweede deel is op 10 Junie 2020 gepubliseer en het die titel "Die gevare om die gedagtepolisie toe te laat om oor te neem".
Ander werk
Nattrass het 11 boeke gesrkyf, insuitend vyf in die gebiede van ekonomiese beleid, politieke ekonomie en die kulturele en gedragsaspekte van vigs. In 2019 het sy die boek Inclusive Dualism: Labour-intensive development, decent work and surplus labour in Southern Africa saam met Jeremy Seekings geskryf.
Henry Morgan (humoris)
Henry Morgan (31 Maart 1915 – 19 Mei 1994) was 'n Amerikaanse akteur. Hy was bekend vir sy rolle in die rolprente So This Is New York (1948), The Berliner (1948), It Happened to Jane (1959), en Murder, Inc. (1960).
Leon Cortez
Leon Cortez (27 Mei 1898 – 31 Desember 1970) was 'n Engelse aktrise. Sy was bekend vir haar rolle in die televisiereekse Dixon of Dock Green (1955), One Step Beyond (1959), en The Saint (1962).
Elektronvangs
Elektronvangs staan ook bekend as K-vangs omdat die gevange elektron meestal afkomstig is van die atoom se K-mantel.
Dirk Winterbach
Skryfwerk.
Hy skryf ook kortverhale wat in Stet en Vrye Weekblad gepubliseer word en in 1987 is hy op die eerste kortlys van skrywers in De Kat se kortverhaalkompetisie. Saam met sy suster Ingrid vertaal hy haar “Die Boek Van Toeval En Toeverlaat” as “The Book Of Happenstance”, waarvoor hulle in 2009 die literêre vertalingsprys van die Suid-Afrikaanse Vertalersinstituut verwerf en in dieselfde jaar ook die Suid-Afrikaanse Letterkundetoekennings se Vertalersprys.
Maletsunyane-waterval
Waterval
Die val is 192 m hoog. Na die Tugelawaterval is dit die hoogste ononderbroke waterval in die suidelike halfrond. Selfs in die somer skyn die son nie by die bodem van die val nie. In die winter hang daar groot yskegels en bly ys daar tot vroeg in die somer lê.
Morgan Tsvangirai
Tsvangirai is op 14 Februarie 2018 in Johannesburg oorlede aan kolorektale kanker.
Serwiërs
Wêreldwyd leef tussen 11,5 en 12,5 miljoen Serwiërs, waarvan byna 6 miljoen in Serwië en 1,4 miljoen in Bosnië en Herzegowina. Daarbenewens vorm Serwiërs belangrike minderhede in Kosowo, Kroasië, Noord-Masedonië en Slowenië.
Duinbroodboom
Die Duinbroodboom (Encephalartos arenarius) is 'n spesie van die genus Encephalartos. Die boom is endemies aan die Oos-Kaap en kom in die duinewoudgebied by Alexandria voor. Die boom is normaalweg groen van kleur maar daar is ook 'n seldsame blou weergawe. Die boom groei in skadu areas. Die boom is eenslagtig: manlike en vroulike plante is afsonderlike eksemplare.
Johan Leysen
Johan Leysen (gebore 19 Februarie 1950) is 'n Belgiese akteur.
Apteek
Ondersteuningspersoneel
Om aptekers te help om uitgebreide rolle te kan aanneem is dit algemeen vir hulle om as deel van 'n span saam te werk wat apteektegnici, resepterende- en toonbank-assistente kan insluit.
Nico van Rensburg
Diskografie
Van Rensburg se albums en plate:
U.S. Route 66
US 66 was een van die hoofroetes vir grootskaalse weswaartse migrasiegolwe wat tot ingrypende sosiale en ekonomiese transformasieprosesse in Kalifornië sou lei soos die vlug van duisende boeregesinne uit die droogtegeteisterde Dust Bowl-gebiede van die Middelweste gedurende die Groot Depressie van die 1930's. Hierdie vlug van sowat 200 000 mense, na wie as Okies verwys is, staan sentraal in John Steinbeck se roman The Grapes of Wrath.
Gedurende die Tweede Wêreldoorlog het nuwe migrasiestrome langs die grootpad na die Weskus beweeg op soek na werksgeleenthede in die florerende wapenbedryf van Suid-Kalifornië. Ekonomiese welvaart, 'n aangename klimaat en 'n ontspanne voorstedelike leefstyl was trekpleisters wat ook ná die oorlog nuwe aankomelinge na Kalifornië laat stroom het. Gedurende sy laaste jare was Route 66 'n droompad vir motortoeriste.
Tong van Lucifer
Die Tong van Lucifer is 'n reuse ovaalagtige korfkonstruksie, 9 meter hoog en 4 meter breed, geskep deur Ruud van de Wint met dik koperdraad wat soos 'n spoeletjie omwikkel is. Dit is onthul in 1993 en staan gewoonlik langs die A6, op die Knardijk, in die Nederlandse provinsie Flevoland. Die interne konstruksie van die geraamte met die koperbedrading word geskat op 8 tot 10 ton. Die aanskafwaarde van De Tong van Lucifer wat in 1993 op die Knardijk geplaas is, was € 181 512 (omgereken uit gulden). Daarvan dra die provinsie € 121 008 by, en die res deur die toenmalige Ministerie van Welzijn, Volksgezondheid en Cultuur.
Carl Petterson
Hoewel die bevolking kannibalisties was, kom hy goed met hulle oor die weg. Hy bly daar, trou met Singdo, die dogter van hoofman Lamy, en kry agt kinders met haar. Toe Lamy sterf, volg Petterson hom op. Hy was 'n kragfiguur en slaag daarin om onderlinge twiste te beëindig. Vanuit Tabar begin hy in kopra te verhandel. Hy behandel die inheemse arbeidsmag goed en respekteer hul gewoontes, wat 'n uitsondering was in die begin van die twintigste eeu.
Ilse Koch
Nadat die verhoor wêreldwyd in die media aandag geniet het, het die oorlewendes van haar optrede daartoe gelei dat ander skrywers haar mishandeling van gevangenes as sadisties beskryf het, en die beeld van haar as 'die moordenaar van die konsentrasiekamp' was aktueel in die Duitse samelewing na die oorlog.
Sjokolade-doktervis
Die Sjokolade-doktervis (Acanthurus thompsoni) is 'n vis wat wydverspreid voorkom in die Stille Oseaan en Indiese Oseaan; ook aan die ooskus van Afrika suidwaarts tot by noord KwaZulu-Natal. In Engels staan die vis bekend as die Chocolate surgeon.
Identifikasie
Hulle leef in aflandige koraalriwwe in water wat 4 tot 22m diep is en leef loserige groepe saam. Die visse vreet soöplankton.
Abolhassan Banisadr
Seyyed Abolhassan Banisadr (uitspraak (hulp·info) ;[needs IPA] Persies: سید ابوالحسن بنی‌صدر‎; (1933-2021) was 'n Iraanse politikus. Hy was die eerste president van Iran nadat die Irannese Rewolusie in 1979 die monargie afgeskaf het, wat op 4 Februarie 1980 gedien het totdat hy op 20 Junie 1981 deur die parlement aangekla is. Voor sy presidentskap was hy minister van buitelandse sake in die tussentydse regering. Hy het jare lank in Frankryk gewoon, waar hy die Nasionale Raad vir Weerstand van Iran gestig het. Op 86-jarige ouderdom is Banisadr tans die oudste lewende voormalige Iraanse president.
Umzumbe
Umzumbe is 'n nedersetting langs die Indiese Oseaan in KwaZulu-Natal, Suid-Afrika. Umzumbe is net suid van Hibberdene. Die N2 nasionale pad en R102 gaan naby Umzumbe verby. Dit is die geboorteplek van die huidige Minister van Polisie, Bheki Cele.
George Coulouris
George Coulouris (1 Oktober 1903 – 25 April 1989) was 'n Engelse akteur. Hy was bekend vir sy rolle in die rolprente Citizen Kane (1941), Between Two Worlds (1944), Joan of Arc (1948), en Murder on the Orient Express (1974).
Elba
Elba is eiland in die Middellandse See in die Toskaanse argipel langs die weskus van Italië en is onder Italiaanse beheer. Die eiland is 20 km vanaf die kusdorp Piombino en in die ooste van die Franse eiland Korsika geleë. Die eiland is met 'n kuslyn van 147 km en 'n oppervlakte van 224 km² die derde grootste eiland van Italië ná Sisilië en Sardinië.
Oogtoets
duimnael|Die Snellen-kaart word tradisioneel gebruik om 'n persoon se visie te toets.
Pinkster
Volgens die Boek van Handelinge, was die Pinksterondervinding waargeneem deur 'n groot groep mense, en dit het verwarring, maar ook ekstase meegebring.
NG gemeente Brakpan-Suid
Beginjare
As eerste leraarspaar is ds. J. de Jager van Goedgegun (Swaziland) en sy gade oor die tweede naweek van Februarie 1946 onder blyke van groot geesdrif onder 'n bokseildak op die terrein van die Withokskool ontvang. “Die gemeente se beker van geluk was nou vol,” volgens Ons gemeentelike feesalbum (1952), “en die groot entoesiasme wat in die eerste jare van die bestaan daarvan geopenbaar is, was steeds die bewys daarvan.”
Hardangerviool
Isak Nilssen Botnen (1669-1759), wat op die plaas Skaar in Hardanger gebore is, word as die "uitvinder" of vervaardiger van die moderne Hardangerviool. Sy viole het oor 'n wisselende aantal resonansiesnare beskik - meestal twee, maar soms ook tot by ses. Sowat vyftien van sy instrumente het bewaar gebly. Sy seun Trond Isaksen Botnen (Flatabø) het omstreeks 1 000 Hardangerviole vervaardig waarvan tussen dertig en veertig instrumente bewaar gebly het - waaronder die tweede oudste viool, wat in Noorweë vervaardig is en omstreeks 1764 ontstaan het. Dit word tans in die Hardanger Folkemuseum in Utne vertoon.
Die Hardangerviool is die tipiese instrument van die Noorse volksmusiek, maar is in enkele gevalle ook in die klassieke konsertmusiek gebruik. Die Noorse komponis Geirr Tveitt het twee konserte vir Hardangerviool en orkes geskryf, terwyl die komponis en musikus Karl Seglem die Noorse viool ook in die konteks van jazz- en wêreldmusiek gebruik.
Tom Courtenay
Tom Courtenay (gebore 25 Februarie 1937) is 'n Engelse akteur. Hy is bekend vir sy rolle in die rolprente The Loneliness of the Long Distance Runner (1962), Doctor Zhivago (1965), Nicholas Nickleby (2002), en 45 Years (2015).
Radionuklied
Dit speel 'n belangrike rol in die tegnologieë wat ons van voedsel, water en goeie gesondheid voorsien.
Siddha
Die term siddha verwys rofweg na heiliges, naths, askete of jogi's omdat hulle ’n hoë vlak van spirituele praktyke beoefen. Die woorde siddha, mahasiddha en nath word afwisselend gebruik.
Olimpiese Winterspele 1988
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
Getal medaljes
vertoon lande, wat nie aan die Olimpiese Winterspele 1988 deelgeneem het nie.
Wildebeesthoek SH
Wildebeesthoek is 'n woongebied en kleinhoewes wes van Pretoria, Suid-Afrika. Dit is wes van Akasia en noordwes van Pretoria se middestad in die Gauteng-provinsie geleë en is onder beheer van die Tshwane-metroraad.
Suid-Afrikaanse militêre dekorasies: 1952-1975
In 1952 het die Suid-Afrikaanse regering 'n reeks dekorasies en medaljes vir die Suid-Afrikaanse Weermag ingestel, om die Britse toekennings wat destyds nog gebruik is te vervang. Addisionele dekorasies, medaljes, en embleme is tussen 1965 en 1970 ingestel. Hierdie toekennings is in 1975 deur 'n nuwe reeks vervang.
Dekorasies
Honoris Crux (HC) - 1ste Tipe (1952-1975), vir dapperheid teen die vyand te velde. 'n Vergulde silwer malteserkruis, groen geëmailleerd, met arende tussen die arms en 'n oranje-wit-blou skyf in die middel. Dit hang aan 'n groen lint met rooi en wit randstrepe. Al vyf ontvangers van die HC was lugmaglede.
Suiderkruismedalje (SM) - 1ste Tipe (1952-1975), vir buitengewone pligsgetrouheid. Tot 1967 was die SM aan alle range beskikbaar, maar daarna is dit slegs aan offisiere toegeken. 'n Silwer medalje wat die sterre van die Suiderkruis teen 'n donkerblou agtergrond binne 'n sirkel eikeblare uitbeeld. Die lint is donkerblou met 'n oranje/ wit middelbaan.
Jack Hindon-medalje (1970-1975), vir buitengewoon ywerige en voortreflike diens deur onderoffisiere en manskappe in die Kommando's. 'n Ovaalvormige bronsmedalje wat die hysing van die Vierkleur op Spioenkop deur Jack Hindon en sy makkers uitbeeld. Dit hang aan 'n geel lint met groen randstrepe en middelstreep.
Langdoktervis
Die Langdoktervis (Acanthurus mata) is 'n vis wat wydverspreid in die Stille Oseaan, Indiese Oseaan en die Rooisee voorkom; ook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Elongate surgeon.
St. Croix-eilandgroep
Fauna
Van plantegroei is daar op die eilandjies byna geen sprake nie. Seevoëls, soos die brilpikkewyn, swarttobie, witborskormorant en die trekkormorant kom in groot getalle voor.
Groot Muur van China
Geskiedenis
In die dertiende eeu het die Mongole onder leiding van Djengis Khan en sy opvolgers die hele China verower en die Yuan-dinastie gestig. Die Mongole het beide die werklike China en die noordelike-steppe-gebied beheer en het natuurlik nie 'n verdedigingslinie benodig nie. Die Venesiaanse ontdekkingsreisiger Marco Polo het jare lank in China van Koeblai Khan gewoon, maar het nie in sy reisverslag die Groot Muur genoem nie.
Michael Graham Cox
Michael Graham Cox (8 Januarie 1938 – 30 April 1995) was 'n Engelse akteur. Hy was bekend vir sy rolle in die rolprente A Bridge Too Far (1977), The Lord of the Rings (1978), en Watership Down (1978).
Suid-Afrikaanse militêre dekorasies: 2003-
Die Suid-Afrikaanse Nasionale Weermag, wat in 1994 gestig is, het tot 2003 die dekorasies en medaljes van sy voorganger, die Suid-Afrikaanse Weermag, gebruik. 'n Heeltemal nuwe, en heelwat kleiner, reeks toekennings is toe in 2003 vir die SANW ingestel. Dit bestaan uit dekorasies vir dapperheid, uitnemende leierskap, en voortreflike diens; 'n veldtogmedalje;  'n medalje vir troue diens;  en twee embleme. Die burgerlike Orde van Mendi vir Dapperheid is ook aan SANW-lede beskikbaar.
Beamish Museum
Ligging
Platinum
Edelmetaal
Platinum is ook in staat om die inwerking van enige enkele suur te weerstaan, hoewel mengsels van sure, bv. aqua regia ('n mengsel van salpeter- en soutsuur), wel die metaal aanval. Platinum reageer met chloor, swawel en fosfor, en ook wanneer dit saam met sekere alkalië verhit word.
Ander gebruike
Omdat platinum ook roesbestand is, word dit baie in laboratoriums vir smeltkroese, elektriese kontakpunte en in hoogoonde gebruik. In hierdie gebruike word platinum gewoonlik as 'n allooi saam met rodium, iridium, rutenium of wolfram gebruik om dit 'n groter sterkte en hardheid te gee. 'n Ander baie belangrike gebruik van platinum - baie keer in 'n allooi met goud of silwer - is in die juweliersbedryf, veral in die montering van diamante.
Adolf Herckenrath
Biografie
Hy is in 1958 oorlede na 'n ongeluk in sy boekwinkel in Veldstraat in Gent.
Bakkies Botha
Botha word gesien as een van die mees onwrikbare slotte in wêreldrugby en is al verskeie kere van vuilspel beskuldig, vernaamlik onder voormalige Springbokafrigter Rudolf Straeuli. In sy eerste vier toetse is hy koelkas toe gestuur, dissiplinêre optrede onverwant aan die koelkas-episode ondergaan en het 'n skorsing van agt weke ontvang. Sedert 2004 onder nuwe afrigter Jake White het dit geblyk dat sy omstrede spel iets van die verlede was. In sy vyftigste wedstryd vir die Bulls in 2006 het hy die span gelei in hulle Super 14-halfeindstryd teen die Crusaders.
Atherton Plato
Nywerheid
Atherton is vir die eerste keer deur James Mulligan in 1875 verken, maar John Atherton was die eerste pionier om homself in 1877 daar te vestig naby die dorp wat nou sy naam dra.
Suid-Afrikaanse militêre dekorasies: 1975-2003
Dekorasies
Honoris Crux (HC) - 2de Tipe (1975-2003), vir dapperheid terwyl in lewensgevaar. Dieselfde ontwerp as die HCS, maar wit-geëmailleerd. Dit hang aan 'n oranjekleurige lint met wit randstrepe.
Suiderkruis-dekorasie (SD) (1975-2003), vir uitnemende diens van die hoogste gehalte deur offisiere. 'n Goue dubbele malteserkruis, wit geëmailleerd, met 'n donkerblou skyf wat die sterre van die Suiderkruis uitbeeld. Die lint is donkerblou met twee wit strepies.
Danie Theron-medalje (DTM) (1970-2003), vir buitengewoon ywerige en voortreflike diens deur alle range in die Kommando's. 'n Silwer medalje wat 'n arend op 'n bergpiek uitbeeld. Die lint is groen met drie geel bane.